ΟΡΓΑΝΙΣΜΟΙ - ΛΟΙΠΟΙ ΦΟΡΕΙΣ
ΑΡΙΣΤΟΤΕΛΕΙΟ ΠΑΝΕΠΙΣΤΗΜΙΟ
ΘΕΣΣΑΛΟΝΙΚΗΣ
Αριθμ. 41130
Προκήρυξη θέσης Δ.Ε.Π. του Τμήματος Μουσικών Σπουδών του Αριστοτελείου Πανεπιστημίου
Θεσσαλονίκης στη βαθμίδα του καθηγητή πρώτης βαθμίδας με γνωστικό αντικείμενο «Βυζα-
ντινή Μουσικολογία-Ψαλτική Τέχνη-Εξωτερικό
Μέλος».
Ο Πρύτανης του Αριστοτελείου Πανεπιστημίου Θεσσαλονίκης κατόπιν σχετικής εισήγησης της Συνέλευσης του
Τμήματος Μουσικών Σπουδών (συνεδρίαση υπ’ αρ. 610/
20-12-2024) επί της από 17-12-2024 αίτησης εξέλιξης
αναπληρωτή καθηγητή και σύμφωνα με τις διατάξεις:
1) Tης παρ.  15ζ του άρθρου 15, της παρ.  2ιδ του
άρθρου 21 και των παρ. 9 και 10 του άρθρου 84 του
ν. 4485/2017 (Α’ 114),
2) της παρ. 10 του άρθρου τέταρτου του ν. 4405/2016
(Α’ 129),
3) της περ. α’ [όπως αντικαταστάθηκε από την παρ. 1
του άρθρου τέταρτου του ν. 4405/2016 (Α’ 129)], της
περ. β’ [όπως αντικαταστάθηκε από το άρθρο 9 του
ν. 4521/2018 (Α’ 38)] και της περίπτωσης γ’ [όπως τροποποιήθηκε με την παρ. 1 του άρθρου 16 του ν. 4559/2018
(Α’ 142), την παρ. 3 του άρθρου 32 του ν. 4589/2019
(Α’ 13) και την παρ. 3 του άρθρου 70 του ν. 4610/2019
(Α’ 70)] της παρ. 1 του άρθρου 19 [όπως αυτό αντικαταστάθηκε από το άρθρο 70 του ν. 4386/2016 (Α’ 83)] του
ν. 4009/2011 (Α’ 195),
4) της παρ. 2 του άρθρου 16 του ν. 4009/2011, όπως
αντικαταστάθηκε από την παρ. 1α του άρθρου 30 του
ν. 4452/2017 (Α’ 17),
5) των άρθρων 23 και 25 του ν. 3549/2007 (Α’ 69),
6) του π.δ. 134/1999 (Α’ 132),
7) της υπό στοιχεία Φ.122.1/88/119483/Ζ2/20-7-2016
ερμηνευτικής εγκυκλίου του Υπουργείου Παιδείας, Έρευνας και Θρησκευμάτων,
8) της υπό στοιχεία Φ.122.1/6/14241/Z2/31-1-2017
υπουργικής απόφασης με θέμα: «α) Διαδικασία συγκρότησης των εκλεκτορικών σωμάτων των Α.Ε.Ι., ρύθμιση
θεμάτων εκλογής και εξέλιξης καθηγητών και υπηρετούντων λεκτόρων, ανανέωσης και μονιμοποίησης των
επί θητεία επίκουρων καθηγητών, ελέγχου νομιμότητας των διαδικασιών αυτών και άλλων θεμάτων σχετικά
με την εφαρμογή των διατάξεων του άρθρου 19 του
ν. 4009/2011 (Α’ 195), όπως ισχύει, και του άρθρου 4
του ν. 4405/2016 (Α’ 129). β) Ανάπτυξη και λειτουργία
ηλεκτρονικού συστήματος ολοκληρωμένης διαχείρισης διαδικασιών εκλογής και εξέλιξης καθηγητών και
υπηρετούντων λεκτόρων, ανανέωσης και μονιμοποίησης των επί θητεία επίκουρων καθηγητών, καθώς και
κατάρτισης και τήρησης μητρώων εσωτερικών και εξωτερικών μελών» (Β’ 225), όπως τροποποιήθηκε με την
υπό στοιχεία Φ.122.1/86/83263/Ζ2/30.6.2020 υπουργική
απόφαση(Β’ 2657),
9) της υπ’ αρ. 43153/8-2-2024 διαπιστωτικής πράξης
του Πρύτανη του Αριστοτελείου Πανεπιστημίου Θεσσαλονίκης με θέμα «Εκλογή Πρύτανη του Αριστοτελείου
Πανεπιστημίου Θεσσαλονίκης» (Υ.Ο.Δ.Δ. /100),
10) του άρθρου 463 του ν. 4957/2022(Α’ 141), όπως
αυτό τροποποιήθηκε με το άρθρο 24 του ν. 5057/2023
(Α’ 164) και οι αναφερόμενες σε αυτό προθεσμίες παρατάθηκαν με την υπό στοιχεία Φ/154400/Ζ2/24-12-2024
υπουργική απόφαση(Β’ 7226),
αποφάσισε την προκήρυξη (ανοικτή προκήρυξη) για
την πλήρωση μίας (1) θέσης Δ.Ε.Π., ως εξής:
ΑΡΙΣΤΟΤΕΛΕΙΟ ΠΑΝΕΠΙΣΤΗΜΙΟ ΘΕΣΣΑΛΟΝΙΚΗΣ
ΣΧΟΛΗ ΚΑΛΩΝ ΤΕΧΝΩΝ
ΤΜΗΜΑ ΜΟΥΣΙΚΩΝ ΣΠΟΥΔΩΝ
Μία (1) θέση Δ.Ε.Π. στη βαθμίδα του καθηγητή πρώτης
βαθμίδας με γνωστικό αντικείμενο «Βυζαντινή Μουσικολογία-Ψαλτική Τέχνη-Εξωτερικό Μέλος».
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
30 Ιανουαρίου 2025
ΤΕΥΧΟΣ  ΤΡΙΤΟ
Αρ. Φύλλου 267
30.01.2025 21:06:25
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Γ’ 267/30.01.2025
Συνοπτική περιγραφή του γνωστικού αντικειμένου:
Το γνωστικό αντικείμενο «Βυζαντινή μουσικολογίαΨαλτική τέχνη-εξωτερικό μέλος» καλύπτει τις σύγχρονες
κριτικές και διεπιστημονικές προσεγγίσεις στη μελέτη
της Ψαλτικής και των συναφών μουσικών παραδόσεων
που ευεργετήθηκαν από αυτήν, διασχίζοντας όρια μεταξύ ιστορικών, συστηματικών και εφαρμοσμένων τομέων
της μουσικολογίας, συνδέοντας τον κλάδο των μουσικών σπουδών με το πεδίο των ποικίλων ανατολικών
και άλλων παραδόσεων. Η σύνδεση αυτή προϋποθέτει
την επανεξέταση και διεύρυνση του φάσματος αναφορών και μεθόδων της μουσικολογίας μέσα από κριτικές
επιστημολογίες, δημιουργικές μεθόδους έρευνας και
συμμετοχικές καλλιτεχνικές πρακτικές. Το αντικείμενο
περιλαμβάνει εξειδικευμένες ιστορικές, θεωρητικές και
πρακτικές τοποθετήσεις σχετικά με τη σύγχρονη μορφολογία, ρεπερτόριο και αισθητική της μουσικής καθώς και
τις κοινωνικές και πολιτισμικές διαστάσεις της καλλιέργειας και επιτέλεσής της. Η διδασκαλία του αντικείμενου
αφορά σε ιστορικά, θεωρητικά και πρακτικά μαθήματα
της κατεύθυνσης Μουσικολογίας/Μουσικής Παιδαγωγικής του Τμήματος Μουσικών Σπουδών, και συνεπώς
απαιτεί διεθνή ερευνητική και διδακτική εμπειρία στον
τομέα της μουσικολογίας καθώς και αντίστοιχη καλλιτεχνική εμπειρία σε αντικείμενα και μεθόδους άμεσης
συνάφειας με την παραδοσιακή μουσική.
Καλούνται οι ενδιαφερόμενοι να υποβάλουν ηλεκτρονικά την αίτηση υποψηφιότητας μαζί με όλα τα αναγκαία
για κρίση δικαιολογητικά στο πληροφοριακό σύστημα
«ΑΠΕΛΛΑ» στη δίμηνη αποκλειστική προθεσμία, την
έναρξη και τη λήξη της οποίας θα ορίσει ο υπεύθυνος
του ιδρύματος ύστερα από τη δημοσίευση της σχετικής
προκήρυξης στην ΕτΚ και την ανάρτησή της στο Πληροφοριακό Σύστημα και η οποία θα αναφέρεται στο έγγρα-
φο της ανακοίνωσης της δημοσίευσης της Προκήρυξης
αυτής στον Ημερήσιο Τύπο.
Ειδικότερα, όσοι επιθυμούν να υποβάλουν αίτηση
υποψηφιότητας εγγράφονται στο σύστημα, καταχωρίζοντας τα απαραίτητα στοιχεία, όπως αναφέρονται στο
σχετικό εγχειρίδιο, και υποβάλλουν ηλεκτρονικά την αίτηση υποψηφιότητας μαζί με όλα τα αναγκαία για την
κρίση δικαιολογητικά. Ως τέτοια νοούνται:
1. Αντίγραφο δελτίου αστυνομικής ταυτότητας ή διαβατηρίου και για άρρενες υποψηφίους, υπεύθυνη δή-
λωση του ν. 1599/1986 που δεσμεύονται ότι θα έχουν
εκπληρώσει τις στρατιωτικές τους υποχρεώσεις ή θα
έχουν απαλλαγεί νόμιμα από αυτές πριν την έκδοση της
πρυτανικής πράξης διορισμού τους.
2. Αντίγραφο των πτυχίων και των τίτλων σπουδών
τους.
Αν οι τίτλοι σπουδών έχουν χορηγηθεί από Α.Ε.Ι. εξωτερικού θα πρέπει να φέρουν τις νόμιμες θεωρήσεις και
να συνοδεύονται από επίσημες μεταφράσεις, καθώς και
από την απόφαση ισοτιμίας από το ΔΟΑΤΑΠ. Εάν δεν
υπάρχει απόφαση ισοτιμίας, εφαρμόζεται το άρθρο 304
του ν. 4957/2022.
3. Βιογραφικό σημείωμα.
4. Αναλυτικό υπόμνημα για τα υποβαλλόμενα πρωτότυπα επιστημονικά δημοσιεύματα.
5. Διδακτορική Διατριβή και άλλα επιστημονικά δημοσιεύματα
Οι υποψήφιοι επίσης οφείλουν να καταχωρίζουν στο
σύστημα ΑΠΕΛΛΑ και όλα τα απαραίτητα έγγραφα στοιχεία που πιστοποιούν τα προβλεπόμενα από την νομο-
θεσία προσόντα εκλογής.
Η αίτηση υποψηφιότητας και τα απαιτούμενα δικαιολογητικά υποβάλλονται αποκλειστικά και μόνο ηλεκτρο-
νικά σύμφωνα με τα ανωτέρω. Η μη υποβολή της αίτησης
εντός της ταχθείσης από την προκήρυξη προθεσμίας
συνιστά λόγο απαραδέκτου της αίτησης.
Επιπλέον απαιτούνται:
- Γνωματεύσεις (α) παθολόγου ή γενικού ιατρού και
(β) ψυχιάτρου, είτε του δημοσίου είτε ιδιωτών, που να
πιστοποιούν την υγεία των υποψηφίων προκειμένου
να ασκήσουν τα καθήκοντα της αντίστοιχης θέσης, οι
οποίες θα κατατεθούν από τους υποψήφιους που θα
εκλεγούν σε θέση μέλους ΔΕΠ πριν την έκδοση της Πρυτανικής Πράξης διορισμού τους.
- Πιστοποιητικό γέννησης, το οποίο θα αναζητηθεί
αυτεπαγγέλτως από την αρμόδια υπηρεσία πριν την
έκδοση της Πρυτανικής Πράξης διορισμού τους. Προκειμένου για πολίτες κρατών - μελών της Ευρωπαϊκής
Ένωσης, υποβάλλεται πιστοποιητικό της αρμόδιας αρχής
του κράτους την ιθαγένεια του οποίου έχει ο υποψήφιος.
- Αντίγραφο Ποινικού Μητρώου δικαστικής χρήσης
και πιστοποιητικό στρατολογικής κατάστασης τύπου Α’,
τα οποία θα αναζητηθούν αυτεπαγγέλτως από την αρμόδια υπηρεσία πριν την έκδοση της Πρυτανικής Πρά-
ξης διορισμού τους. Το κώλυμα της μη εκπλήρωσης
των στρατιωτικών υποχρεώσεων δεν ισχύει για πολίτες
κράτους-μέλους της Ευρωπαϊκής Ένωσης, στο οποίο δεν
προβλέπεται όμοιο κώλυμα διορισμού.
Οι πολίτες κράτους - μέλους της Ευρωπαϊκής Ένωσης
οφείλουν να υποβάλουν, εκτός των πιο πάνω δικαιολογητικών και πτυχίο ή μεταπτυχιακό τίτλο σπουδών
Ελληνικού Α.Ε.Ι. ή απολυτήριο Ελληνικού Λυκείου ή εξατάξιου Γυμνασίου ή πιστοποιητικό ελληνομάθειας Γ1 επι-
πέδου από το Κέντρο Ελληνικής Γλώσσας, από το οποίο
θα αποδεικνύεται η πλήρης γνώση και άνετη χρήση της
Ελληνικής γλώσσας.
Ο υποψήφιος που θα επιλεγεί για τη θέση, υποχρεούται να καταθέσει στη Γραμματεία του Τμήματος τα
πρωτότυπα έγγραφα-δικαιολογητικά του φακέλου του.
Η προκαλούμενη δαπάνη θα βαρύνει τον προϋπολογισμό του Υπουργείου Παιδείας, Θρησκευμάτων και
Αθλητισμού (Ειδικός Φορέας 1020-905,ΑΛΕ 2120101005
και 2190201099).
Η προκήρυξη αυτή να δημοσιευθεί στην Εφημερίδα
της Κυβερνήσεως.
Θεσσαλονίκη, 23 Ιανουαρίου 2025
Ο Πρύτανης
ΧΑΡΑΛΑΜΠΟΣ ΦΕΙΔΑΣ
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Γ’ 267/30.01.2025
ΠΑΝΕΠΙΣΤΗΜΙΟ ΠΑΤΡΩΝ
Αριθμ. 4836
Προκήρυξη θέσης μέλους Δ.Ε.Π. του Τμήματος
Πολιτικών Μηχανικών της Πολυτεχνικής Σχολής του Πανεπιστημίου Πατρών στη βαθμίδα
του Αναπληρωτή Καθηγητή του Τομέα Γεωτεχνικής Μηχανικής και Υδραυλικής Μηχανικής
με γνωστικό αντικείμενο «Γεωτεχνική Μηχανική με έμφαση σε Γεωφυσικές Μεθόδους και Σει-
σμικά Δίκτυα».
Ο Πρύτανης του Πανεπιστημίου Πατρών μετά από
εισήγηση της Συνέλευσης του Τμήματος Πολιτικών
Μηχανικών, (συν. 8/15.1.2025), την από 12.12.2024,
(95203/12.12.2024), αίτηση εξέλιξης μέλους Δ.Ε.Π. και
έχοντας υπόψη:
1) Το άρθρο 15 παρ. 1 περ. ιζ’, το άρθρο 304 παρ. 4
όπως τροποποιήθηκε με την παρ. 2 του άρθρου 36 του
ν. 5029/2023 (Α’ 55) καθώς και τα άρθρα 463 παρ. 3 και
4 και 485 του ν. 4957/2022 (Α’ 141),
2) το άρθρο 30 του ν. 4452/2017 (Α’ 17),
3) το άρθρο τέταρτο του ν. 4405/2016 (Α’ 129),
4) το άρθρο 70 του ν. 4386/2016 (Α’ 83),
5) την υπό στοιχεία Φ.122.1/6/14241/Ζ2/27.1.2017
απόφαση (Β’ 225) του Υπουργού Παιδείας, Έρευνας και
Θρησκευμάτων και την υπό στοιχεία Φ.122.1/86/83263/
Ζ2/30.6.2020 (Β’ 2657) απόφαση του Υφυπουργού Παιδείας και Θρησκευμάτων (ΑΠΕΛΛΑ),
6) το άρθρο 6 περ. Γ’ (μετονομάσθηκε σε περ. Α’
με το άρθρο 1 παρ. 6(α) του ν. 2188/1994 (Α’ 18) του
ν. 2083/1992 (Α’ 159), όπως αντικαταστάθηκε με την
παρ. 1 του άρθρου 23 του ν. 3549/2007 (Α’ 69) και τροποποιήθηκε με το άρθρο 81 του ν. 4009/2011 (Α’ 195),
7) Το άρθρα 19 του ν.  4009/2011 (Α’  195) όπως
ισχύει, μετά την τροποποίησή του με το άρθρο 9 του
ν.  4521/2018 (Α’  38), και το άρθρο 80 παρ.  22 του
ν. 4009/2011 (Α’ 195) όπως αντικαταστάθηκε με το άρθρο 26 παρ. 6 του ν. 4386/2016 (Α’ 83),
8) το άρθρο 32 παρ. 3 του ν. 4589/2019 (Α’ 13),
9) το π.δ. 134/1999,
10) τον Εσωτερικό Κανονισμό του Πανεπιστημίου Πατρών Β’ 3899/2019,
11) το άρθρο 156 του Εσωτερικού Κανονισμού του
Πανεπιστημίου Πατρών Β’ 7494/2024,
προκηρύσσει (ανοικτή προκήρυξη) την πλήρωση μιας
(1) θέσης μέλους Δ.Ε.Π. στη βαθμίδα του Αναπληρωτή
Καθηγητή ως εξής:
Πολυτεχνική Σχολή
Τμήμα Πολιτικών Μηχανικών
Τομέας Γεωτεχνικής Μηχανικής και Υδραυλικής Μηχανικής
Μία (1) θέση μέλους Δ.Ε.Π. στη βαθμίδα του Αναπληρωτή Καθηγητή, με γνωστικό αντικείμενο «Γεωτεχνική
Μηχανική με έμφαση σε Γεωφυσικές Μεθόδους και Σεισμικά Δίκτυα»
Συνοπτική περιγραφή του γνωστικού αντικειμένου:
«Το γνωστικό αντικείμενο αποτελεί αυτοτελές γνωστικό αντικείμενο του Τομέα Γεωτεχνικής Μηχανικής και
Υδραυλικής Μηχανικής και περιλαμβάνει τα επιστημονικά πεδία της αριθμητικής και πειραματικής αξιοποίησης
γεωφυσικών μεθόδων για την επιτόπου εκτίμηση ιδιοτήτων εδαφικών σχηματισμών, της αξιοποίησης δεδο-
μένων εδαφικής σεισμικής κίνησης μέσω επιφανειακών
και κατακορύφων δικτύων οργάνων, των δυναμικών εργαστηριακών μεθόδων εκτίμησης εδαφικών ιδιοτήτων,
καθώς και της εφαρμογής των ανωτέρω σε γεωτεχνικό
και αντισεισμικό σχεδιασμό».
Καλούνται οι ενδιαφερόμενοι να υποβάλουν ηλεκτρονικά την αίτηση υποψηφιότητας μέσω του ηλεκτρονικού
συστήματος «ΑΠΕΛΛΑ» (διαδικτυακή διεύθυνση: https://
apella.minedu.gov.gr) μέσα σε αποκλειστική προθεσμία
δύο (2) μηνών από την ημερομηνία του εγγράφου της
ανακοίνωσης της δημοσίευσης της Προκήρυξης αυτής
στον Ημερήσιο Τύπο από το Πανεπιστήμιο Πατρών, μαζί
με όλα τα αναγκαία για την κρίση δικαιολογητικά.
Ειδικότερα, μαζί με την αίτηση και μέχρι την ημερομηνία λήξης υποβολής των υποψηφιοτήτων, επί ποινή
απαραδέκτου της αίτησης, πρέπει να υποβάλλουν ηλεκτρονικά, στα αντίστοιχα διακριτά πεδία του Πληροφο-
ριακού Συστήματος ΑΠΕΛΛΑ:
1. Αντίγραφo των πτυχίων και των τίτλων σπουδών. Αν
οι τίτλοι σπουδών έχουν χορηγηθεί από Α.Ε.Ι. της αλλοδαπής, τότε ακολουθείται η διαδικασία της παρ. 4 του
άρθρου 304 του ν. 4957/2022 (Α’  141).
2. Βιογραφικό Σημείωμα.
3. Πρωτότυπες επιστημονικές δημοσιεύσεις (με μορφή
αρχείου ή με ηλεκτρονικό σύνδεσμο).
4. Αναλυτικό υπόμνημα για τις υποβαλλόμενες πρωτότυπες επιστημονικές δημοσιεύσεις.
5. Διδακτορική Διατριβή και άλλα επιστημονικά δημοσιεύματα (με μορφή αρχείου ή με ηλεκτρονικό σύν-
δεσμο).
6. Αντίγραφο δελτίου αστυνομικής ταυτότητας ή διαβατηρίου.
7. Όλα τα απαραίτητα δικαιολογητικά (πιστοποιητικά προϋπηρεσίας, πιστοποιητικά παροχής διδακτικού
έργου κ.τ.λ.) που πιστοποιούν τα προβλεπόμενα από
τη νομοθεσία προσόντα εκλογής, καθώς και κάθε άλλο
δικαιολογητικό κρίνουν αναγκαίο οι υποψήφιοι.
8. Οι πολίτες κρατών-μελών της Ευρωπαϊκής Ένωσης
οφείλουν να υποβάλουν, εκτός των πιο πάνω δικαιολογητικών και πτυχίο ή μεταπτυχιακό τίτλο σπουδών
Ελληνικού ΑΕΙ ή απολυτήριο Ελληνικού Λυκείου ή εξαταξίου Γυμνασίου ή πιστοποιητικό ελληνομάθειας Γ1’ επι-
πέδου από το Κέντρο Ελληνικής Γλώσσας, από το οποίο
θα αποδεικνύεται η πλήρης γνώση και άνετη χρήση της
Ελληνικής Γλώσσας.
Οι αιτήσεις υποψηφιότητας και τα απαιτούμενα δικαιολογητικά υποβάλλονται αποκλειστικά και μόνο ηλεκτρο-
νικά μέσω του πληροφοριακού συστήματος ΑΠΕΛΛΑ.
Η μη υποβολή της αίτησης υποψηφιότητας καθώς και
των απαιτούμενων για την κρίση δικαιολογητικών εντός
της ταχθείσης από την προκήρυξη αποκλειστικής προθεσμίας συνιστά λόγο απαραδέκτου της αίτησης.
Οι υποψήφιοι θα αξιολογηθούν και θα κριθούν σύμφωνα με τα στοιχεία που έχουν αναρτήσει στο πληροφο-
ριακό σύστημα ΑΠΕΛΛΑ έως την λήξη της προθεσμίας
υποβολής υποψηφιοτήτων.
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος Γ’ 267/30.01.2025
Ο υποψήφιος, ο οποίος θα επιλεγεί, θα είναι υποχρεωμένος να προσκομίσει γνωματεύσεις (α) παθολόγου ή
γενικού ιατρού και (β) ψυχιάτρου είτε του δημοσίου είτε
ιδιωτών, που να πιστοποιούν την υγεία των υποψηφίων
προκειμένου να ασκήσουν τα καθήκοντα της αντίστοιχης θέσης. Θα κατατεθούν από τους υποψηφίους, οι
οποίοι θα εκλεγούν σε θέση καθηγητή πριν την έκδοση
της πρυτανικής πράξης διορισμού τους.
Το πιστοποιητικό γέννησης θα αναζητηθεί αυτεπαγγέλτως από την υπηρεσία που θα προβεί στην έκδοση
της τελικής πράξης διορισμού. Προκειμένου για πολίτες
κρατών-μελών της Ευρωπαϊκής Ένωσης, υποβάλλεται
πιστοποιητικό της αρμόδιας αρχής του κράτους την ιθαγένεια του οποίου έχει ο υποψήφιος.
Το αντίγραφο Ποινικού Μητρώου δικαστικής χρήσης
και το πιστοποιητικό στρατολογικής κατάστασης Τύπου
Α’ θα αναζητηθούν αυτεπαγγέλτως από την υπηρεσία
που θα προβεί στην έκδοση της τελικής πράξης διορισμού. Το κώλυμα της μη εκπλήρωσης των στρατιωτικών
υποχρεώσεων δεν ισχύει για πολίτες κράτους - μέλους
της Ευρωπαϊκής Ένωσης, στο οποίο δεν προβλέπεται
όμοιο κώλυμα διορισμού και προς βεβαίωση τούτου
απαιτείται από τον επιλεγέντα η υποβολή Υπεύθυνης
Δήλωσης με συνημμένο σχετικό δικαιολογητικό.
Η προκαλούμενη δαπάνη θα βαρύνει τον προϋπολογισμό του Υπουργείου Παιδείας, Θρησκευμάτων και
Αθλητισμού (ΑΛΕ 2120101005 και ΑΛΕ 2190201099 του
ΕΦ 1019-905).
Η προκήρυξη αυτή να δημοσιευθεί στην Εφημερίδα
της Κυβερνήσεως.
Πάτρα, 21 Ιανουαρίου 2025
Ο Πρύτανης
ΧΡΗΣΤΟΣ ΜΠΟΥΡΑΣ

[Source: 20250300267.pdf | Tokens: 13803]